**Par Tieslietu ministrijā iesniegtajiem**

**reliģisko organizāciju pārskatiem par darbību 2011. gadā**

Saskaņā ar Reliģisko organizāciju likuma 14. panta septīto daļu reliģiskajām organizācijām katru gadu ne vēlāk kā 1. martā Ministru kabineta noteiktajā kārtībā Tieslietu ministrijā jāiesniedz pārskats par savu darbību. Kārtību, kādā reliģiskās organizācijas iesniedz pārskatus par savu darbību nosaka Ministru kabineta 2009. gada 18. augusta noteikumi Nr. 930 „Kārtība, kādā reliģiskās organizācijas iesniedz pārskatu par savu darbību”.

**1. Reliģisko savienību (baznīcu), diecēžu un draudžu pārskatu iesniegšanas gaita**

Reliģisko organizāciju likuma 14. panta septītā daļa paredz pārskatu iesniegšanu ne vēlāk kā 1. martā.

Atbilstoši Ministru kabineta 2009. gada 18. augusta noteikumu Nr. 930 „Kārtība, kādā reliģiskās organizācijas iesniedz pārskatu par savu darbību” 6. punktam, ja reliģiskās organizācijas pārskatus neiesniedz vai pārskatā ir sniegta nepilnīga informācija Tieslietu ministrija rakstiski informē attiecīgo reliģisko organizāciju, nosakot divu nedēļu termiņu pārskata iesniegšanai. Tieslietu ministrija, apkopojot reliģisko organizāciju iesniegtos pārskatus un pamatojoties uz minēto noteikumu 6. punktu, **2012. gada 7. maijā** par pārskatu neiesniegšanu **informēja 2 savienības (baznīcas) un 22 autonomās reliģiskās organizācijas.**

Līdz šim brīdim pārskatu par darbību 2011. gadā nav iesniegušas četras diecēzes un četras reliģiskās organizācijas: „ROMAS KATOĻU BAZNĪCAS LIEPĀJAS DIECĒZE”, „ROMAS KATOĻU BAZNĪCAS JELGAVAS DIECĒZE”, „RĪGAS METROPOLIJAS ROMAS KATOĻU KŪRIJA”, „ROMAS KATOĻU BAZNĪCAS RĒZEKNES – AGLONAS DIECĒZE”, „EVAŅĢĒLISKO KRISTIEŠU DRAUDZE „JĒZUS KRISTUS MĪLESTĪBAS DRAUDZE””, „MUSULMAŅU DRAUDZE „IMAN””, „EBREJU RELIĢISKĀ DRAUDZE „TALSI”” un „JAUNATNES KRISTĪGĀS SAVIENĪBAS LATVIJAS DRAUDZE”.

Romas Katoļu Baznīca Latvijā pārskatu par savu darbību 2011. gadā nesniedza, pamatojoties uz Latvijas Republikas un Svētā Krēsla līguma (ratificēts 2002.gada 12.septembrī) 2.panta pirmo daļu. Jautājums par Romas Katoļu Baznīcas tiesisko statusu un no tā izrietošajām tiesiskajām sekām attiecībā uz valsts institūcijām sniedzamās informācijas apjomu, tiek risināts pārrunu veidā ar Baznīcas pārstāvjiem.

Savukārt piecām reliģiskajām organizācijām, Tieslietu ministrija, nosūtīja atkārtotus brīdinājumus par pārskatu neiesniegšanu, norādot uz reliģisko organizāciju pienākumu atbilstoši Reliģisko organizāciju likuma noteikumiem iesniegt pārskatu un savā darbībā ievērot normatīvo aktu prasības. Ja reliģiskās organizācijas līdz gada beigām neiesniegs pārskatu par savu darbību iepriekšējā gadā, Tieslietu ministrija izvērtēs iespēju vērsties pie ģenerālprokurora ar lūgumu sniegt pieteikumu par reliģisko organizāciju darbības izbeigšanu, jo reliģiskā organizācija nepilda tai likumā noteiktos pienākumus.

Turpmāk analizējot pārskatos sniegto informāciju un apkopojot statistikas datus tajos netiks iekļauta informācija par reliģiskajām organizācijām, kuras nav iesūtījušas pārskatus par savu darbību.

**Tieslietu ministrijai šobrīd ir iesniegti 16 reliģisko savienību (baznīcu) pārskati, ietverot 743 draudzes, kā arī 146 autonomo draudžu pārskati.**

Statistikas dati par reliģisko savienību (baznīcu) pārskatiem par darbību 2011. gadā ir apkopoti pielikumā Nr. 1.

Statistikas dati par reliģisko organizāciju pārskatiem par darbību 2011. gadā ir apkopoti pielikumā Nr.2.

**2. Reliģisko savienību (baznīcu), diecēžu un reliģisko organizāciju pārskatos sniegtās informācijas analīze**

**2.1. Reliģisko organizāciju dievnami un kulta celtnes**

Atbilstoši pārskatos sniegtajai informācijai, reliģisko organizāciju īpašumā un valdījumā kopā ir **733** dievnami un kulta celtnes:

|  |  |
| --- | --- |
| **Konfesija** | **Skaits** |
| Baptisti | 72 |
| Jaunā Paaudze | 12 |
| Luterāņi | 290 |
| Metodisti | 10 |
| Pareizticīgie | 121 |
| Pestīšanas Armija | 11 |
| Septītās Dienas Adventisti | 30 |
| Vasarsvētki | 14 |
| Vecticībnieki | 69 |

**2.2. Reliģisko organizāciju garīgais personāls**

Reliģiskajās organizācijās kalpo **750** garīdznieki:

|  |  |
| --- | --- |
| Konfesija | **Skaits** |
| Baptisti | 97 |
| Evaņģēliskās ticības kristieši | 58 |
| Evaņģēlisko kristiešu | 21 |
| Jaunā Paaudze | 18 |
| Jehovas liecinieki | 11 |
| Luterāņi | 209 |
| Metodisti | 11 |
| Pareizticīgie | 88 |
| Septītās Dienas Adventisti | 29 |
| Vasarsvētki | 62 |
| Vecticībnieki | 36 |

**2.3. Ārvalstu garīdznieki, kas uzaicināti veikt reliģisko darbību Latvijā**

Saskaņā ar Reliģisko organizāciju likuma 14. panta ceturto daļu reliģiskās darbības veikšanai uz Latviju gada laikā tika uzaicināti **219** ārvalstu garīdznieki un misionāri no Amerikas Savienotajām valstīm, Austrālijas, Brazīlijas, Kanādas, Korejas, Igaunijas, Indijas, Izraēlas, Baltkrievijas, Dienvidāfrikas republikas, Ukrainas, Nīderlandes, Lielbritānijas, Lietuvas un Turcijas.

|  |  |
| --- | --- |
| **Konfesija** | **Skaits** |
| Bahaiešu | 8 |
| Baptistu | 73 |
| Budistu | 8 |
| Evaņģēlisko kristiešu | 15 |
| Evaņģēliskās ticības kristieši | 15 |
| Jaunapustuļi | 2 |
| Jūdaistu (Mozus ticīgo) | 2 |
| Luterāņu | 4 |
| Pareizticīgie | 4 |
| Pēdējo dienu Svēto (mormoņu) | 54 |
| Pestīšanas armija | 7 |
| Reformātu | 1 |
| Sukjo Mahikari | 1 |
| Vācu luterāņu | 1 |
| Vasarsvētku | 24 |

**2.4. Saskaņā ar Civillikuma 51. pantu noslēgto laulību skaits**

Atbilstoši Civillikuma 51. pantam laulības ar juridiskām sekām var reģistrēt evaņģēlisko luterāņu, Romas katoļu, pareizticīgo, vecticībnieku, metodistu, baptistu, Septītās Dienas Adventistu, Mozus ticīgo (jūdaistu) konfesiju garīdznieki. Reliģiskās savienības (baznīcas), diecēzes savos pārskatos norādījušas, ka 2011. gadā ir noslēgtas **1172** laulības:

|  |  |
| --- | --- |
| **Konfesija** | **Skaits** |
| Baptisti | 83 |
| Luterāņi | 741 |
| Metodisti | 5 |
| Pareizticīgie | 321 |
| Septītās Dienas Adventisti | 13 |
| Vecticībnieki | 9 |

**2.5. Reliģisko organizāciju locekļu skaits**

Saskaņā ar Ministru kabineta 2009. gada 18. augusta noteikumu Nr. 930 „Kārtība, kādā reliģiskās organizācijas iesniedz pārskatu par savu darbību” pielikumos atspoguļoto pārskata veidlapā norādāmo informāciju, reliģiskās organizācijas katru gadu sniedz informācija par reliģiskās organizācijas locekļu skaitu. Autonomās draudzes norāda katras draudzes locekļu skaitu, savukārt reliģiskās savienības (baznīcas) tajās ietilpstošo draudžu locekļu skaita kopsummu.

Ņemot vērā, ka personu piederība reliģiskajai organizācijai ir nav atdalāma no pašas reliģiskās organizācijas ticības mācības, iekšējiem darbības noteikumiem un piekoptajiem rituāliem, katra reliģiskā organizācija veic draudzes locekļu uzskaiti atbilstoši tās iekšējiem noteikumiem, ņemot vērā personu uzskaites pārbaužu periodiskumu, draudzes locekļa statusa piešķiršanas uz izslēgšanas no draudzes noteikumus. Līdz ar to katru gadu draudzes locekļu skaits var mainīties. Dažreiz izmaiņas ir minimālas un reliģiskās organizācijas neatspoguļo tos pārskatos, vai arī konstatētas izmaiņas ir būtiskās un pamatojas uz apstākļi, ka konkrētajā gadā tika veikta draudzes locekļu uzskaites precizēšana reliģiskās organizācijas iekšienē.

Tā piemēram: Latvijas Vecticībnieku Pomoras baznīca uzskaita tikai tos draudzes locekļus, kuriem ir balss tiesības draudzes kopsapulcēs. Tomēr dievkalpojumus apmeklē un par piederīgiem reliģiskajai organizācijai var tikt uzskatīts daudz lielāks cilvēku skaits. Savukārt Latvijas evaņģēliski luteriskā baznīca, iesniedzot pārskatu par 2011.gadu, norādīja, ka Latvijā luterāņu konfesijas pārstāvju ir palicis 1,65 reizes vairāk, kā iepriekšējos gados. Tajā pat laikā saskaņā ar Latvijas Pareizticīgā baznīca sniegto informāciju, draudzes locekļu skaits pēdējos četros gados būtiski nemainās. Atbilstoši Romas Katoļu Baznīcas Latvijā interneta vidē (<http://www.katedrale.lv/index.php?id=11755>) sniegtajai informācijai katoļu konfesijai piederīgo skaits Latvijā varētu būt 500 000. Arī musulmaņu konfesiju draudzes pārskatos norādīja samērā nelielu draudzes locekļu skaitu, savukārt presē (<http://www.tvnet.lv/zinas/latvija/364940-latvijas_musulmani_sapno_par_klasisku_moseju_riga>) Latvijas musulmaņu kopienas vadītājs Zufars Zainuļins pauž viedokli, ka Latvijā islama piekritēju un personu, kuras apmeklē draudžu dievkalpojumus, ir krietni vairāk un to skaits varētu būt līdz pat 10 tūkstošiem.

|  |  |  |  |  |  |
| --- | --- | --- | --- | --- | --- |
| **Nr. p. k.** | **Konfesija** | Draudžu locekļu skaits (2008. gadā**)** | Draudžu locekļu skaits (2009. gadā) | Draudžu locekļu skaits (2010. gadā) | **Draudžu locekļu skaits (2011. gadā)** |
| 1. | Katoļu |  |  |  | **500 000\*** |
| 2. | Luterāņi | 435 437 | 431 402 | 431 447 | **708 773** |
| 3. | Augsburgas ticības apliecības luterāņi | 309 | 591 | 600 | **581** |
| 4. | Vācu luterāņi | 287 | 292 | 315 | **308** |
| 5. | Pareizticīgie | 370 000 | 370 000 | 370 000 | **370 000** |
| 6. | Vecticībnieki | 2 607 | 2 398 | 2 336 | **2 373 (34 517\*\*)** |
| 7. | Baptisti | 7 062 | 6 931 | 6 970 | **6 930** |
| 8. | Septītās dienas adventisti | 3 950 | 3 977 | 4 028 | **4 046** |
| 9. | Metodisti | 635 | 686 | 690 | **751** |
| 10. | Mozus ticīgie (jūdaisti) | 586 | 455 | 419 | **416** |
| 11. | Musulmaņi | 369 | 267 | 263 | **319** |
| 12. | Vaišnavi (krišnaīti) | 124 | 133 | 153 | **146** |
| 13. | Jaunapustuļi | 1 223 | 1 250 | 1 262 | **1 268** |
| 14. | Vasarsvētki (pentakosti) | 3 290 | 3 321 | 3 132 | **3 268** |
| 15. | Evaņģēliskās ticības kristieši | 3 270 | 3 305 | 3 155 | **3 171** |
| 16. | Jaunā Paaudze | 5 075 | 4 000 | 3 025 | **3 020** |
| 17. | Evaņģēlisko kristiešu | 749 | 1 078 | 1310 | **1 471** |
| 18. | Evaņģēliskie Mesijas sekotāji | 44 | 45 | 60 | **86** |
| 19. | Budisti | 137 | 110 | 115 | **155** |
| 20. | Dievturi | 567 | 567 | 581 | **663** |
| 21. | Jehovas liecinieki | 176 | 156 | 195 | **290** |
| 22. | Pēdējo dienu svētie (mormoņi) | 434 | 609 | 880 | **852** |
| 23. | Senaustrumu apustuļi | 253 | 263 | 276 | **287** |
| 24. | Reformāti | 130 | 148 | 145 | **145** |
| 25. | Bahaieši | 42 | 42 | 42 | **42** |
| 26. | Presbiterāņi | 21 | - | 20 | **18** |
| 27. | Visarionieši | 38 | 38 | 37 | **37** |
| 28. | Pestīšanas armija | 350 | 370 | 430 | **464** |
| 29. | Anglikāņi | 79 | 41 | 35 | **50** |
| 30. | Apustuļi | 71 | 58 | 56 | **65** |
| 31. | Branhamisti | 27 | 27 | 27 | **27** |
| 32. | Sūkjo Mahikari | 69 | 60 | 64 | **65** |
| 33. | Evaņģēliskā Dieva | - | - | - | **-** |
| 34. | Hinduisti | 21 | 42 | 42 | **44** |
| 35. | Kristīgās Zinātnes | 24 | 23 | 24 | **23** |
| 36. | Kristīgais unitārisms | - | - | 50 | **-** |
|  |  |  |  | **Kopā** | **1 610 154** |

Autonomo reliģisko organizāciju pārskatos minēti **1152** nepilngadīgie draudžu locekļi, no kuriem:

|  |  |
| --- | --- |
| **Konfesija** | **Skaits** |
| Anglikāņi | 3 |
| Apustuļi | 12 |
| Augsburgas ticības apliecības luterāņi | 189 |
| Baptisti | 12 |
| Bahaieši | 9 |
| Evaņģēliskās ticības kristieši | 266 |
| Evaņģēliskie kristieši | 198 |
| Luterāņi | 118 |
| Mozus ticīgie (jūdaisti) | 8 |
| Pēdējo Dienu Svētie (mormoņi) | 89 |
| Reformāti | 22 |
| Senaustrumu apustuļi | 129 |
| Vasarsvētki | 46 |
| Vecticībnieki | 16 |

**2.6. Reliģisko organizāciju (draudžu) skaits\*\*\***

|  |  |  |  |  |  |
| --- | --- | --- | --- | --- | --- |
| **Nr. p. k.** | **Konfesija** | Draudžu skaits (2008. gadā) | Draudžu skaits (2009. gadā) | Draudžu skaits (2010. gadā) | **Draudžu skaits (2011. gadā)** |
| 1. | Romas katoļi | - | - | 250 | 250 |
| 2. | Luterāņi | 298 | 297 | 296 | 294 |
| 3. | Augsburgas ticības apliecības luterāņi | 8 | 8 | 8 | 8 |
| 4. | Vācu luterāņi | 10 | 10 | 10 | 10 |
| 5. | Pareizticīgie | 119 | 119 | 121 | 122 |
| 6. | Vecticībnieki | 69 | 68 | 69 | 69 |
| 7. | Baptisti | 92 | 93 | 93 | 94 |
| 8. | Septītās dienas adventisti | 51 | 51 | 51 | 51 |
| 9. | Metodisti | 13 | 13 | 13 | 13 |
| 10. | Mozus ticīgie (jūdaisti) | 12 | 12 | 12 | 12 |
| 11. | Musulmaņi | 16 | 15 | 15 | 17 |
| 12. | Vaišnavi (krišnaīti) | 11 | 11 | 11 | 11 |
| 13. | Jaunapustuļi | 11 | 11 | 11 | 11 |
| 14. | Vasarsvētki (pentakosti) | 54 | 52 | 52 | 52 |
| 15. | Evaņģēliskās ticības kristieši | 39 | 41 | 39 | 39 |
| 16. | Evaņģēliskie Mesijas sekotāji | 2 | 2 | 3 | 4 |
| 17 | Jaunā Paaudze | 15 | 17 | 18 | 18 |
| 18. | Budisti | 4 | 3 | 3 | 4 |
| 19. | Dievturi | 11 | 11 | 10 | 10 |
| 20. | Jehovas liecinieki | 14 | 14 | 15 | 15 |
| 21. | Pēdējo dienu svētie (mormoņi) | 4 | 4 | 4 | 4 |
| 22. | Senaustrumu apustuļi | 1 | 1 | 1 | 1 |
| 23. | Reformāti | 3 | 3 | 3 | 3 |
| 24. | Bahaieši | 1 | 1 | 1 | 1 |
| 25. | Presbiterāņi | 1 | 1 | 1 | 1 |
| 26. | Visarionieši | 1 | 1 | 1 | 1 |
| 27. | Pestīšanas armija | 1 | 1 | 1 | 1 |
| 28. | Evaņģēliskie kristieši | 11 | 14 | 16 | 16 |
| 29. | Anglikāņi | 2 | 2 | 2 | 2 |
| 30. | Apustuļi | 2 | 2 | 2 | 2 |
| 31. | Branhamisti | 1 | 1 | 1 | 1 |
| 32. | Sūkjo Mahikari | 1 | 1 | 1 | 1 |
| 33. | Evaņģēliskā Dieva | 3 | 3 | 3 | 3 |
| 34. | Hinduisti | 1 | 2 | 2 | 2 |
| 35. | Kristīgās Zinātnes | 1 | 1 | 1 | 1 |
| 36. | Kristīgais unitārisms | - | - | 1 | 1 |
|  |  |  |  | Kopā | 1145 |

**2.7. Reliģisko organizāciju rīkotie pasākumi pašvaldību administratīvajās teritorijās un brīvības atņemšanas iestādēs**

Pašvaldību administratīvajās teritorijās 2011. gadā tika rīkoti **715** reliģisko organizāciju publiskie pasākumi. Reliģiskās organizācijas, ievērojot Latvijas Republikas normatīvajos aktos reglamentēto, skolās, slimnīcās, pansionātos, cietumos, kā arī citās vietās regulāri rīko dievkalpojumus, reliģiskus svētkus, evaņģelizācijas pasākumus, lūgšanas sapulces, Bībeles stundas un svētrītus. Reliģiskās organizācijas rīko arī vasaras nometnes, kā arī sniedz palīdzību slimniekiem.

Reliģiskā organizācija „OGRES APUSTULISKĀ DRAUDZE „VĀRDA SPĒKS”” vienu reizi mēnesī vadīja dievkalpojumus Madlienas vispārējā tipa pansionātā. Reliģiskā organizācija „AUGSBURGAS TICĪBAS APLIECĪBAS OZOLNIEKU LUTERĀŅU DRAUDZE” sociālas aprūpes centrā „Zemgale” divas reizes mēnesī rīkoja dievkalpojumus. Reliģiskā organizācija „BALTU – SLĀVU EVAŅĢĒLISKI KRISTĪGO BAPTISTU DRAUDZE” Tukuma rajona pansionātā „Rauda” katru svētdienu organizēja dievkalpojumus.

Reliģiskā organizācija „DOBELES EVAŅĢĒLISKĀS TICĪBAS KRISTIEŠU „KRISTUS DRAUDZE”” Bērzaunes specializētajā internātskolā rīkoja Lieldienu un Ziemassvētku koncertus. Cēsīs, Vienības laukumā reliģiskā organizācija „CĒSU KRISTIEŠU DRAUDZE „PRIEKA VĒSTS”” organizēja Adventes laika pasākumus. Reliģiskā organizācija „KRISTIEŠU DRAUDZE „PRIEKA VĒSTS”” tējas un tematiskos vakarus organizēja „Māras krīzes centrā”, nakts patversmē, Rīgas patversmē sievietēm un sociālajā mājā. Savukārt Siguldā tika organizēta vasaras nometne bērniem, Suntažos Ziemassvētku pasākums trūcīgajām ģimenēm, bet Valmierā un Iecavā tika organizēti vasaras koncerti.

Reliģiskā organizācija „EVAŅĢĒLISKO KRISTIEŠU DRAUDZE RĪGĀ” Bulduru dārzkopības vidusskolā organizēja konferenci „Baltijas Kristiešu ģimenes konference 2011 Jūrmalā”. Reliģiskā organizācija „DAUGAVPILS EVAŅĢĒLISKO KRISTIEŠU DRAUDZE „DIEVA DERĪBA”” rīkoja gājienu „Dzīvības maršs” Daugavpilī Mežciema holakausta upuru memoriālā.

Reliģiskā organizācija „KARMAS KAGJU SKOLAS LATVIJAS BUDISTU DRAUDZE” organizēja festivālu „Budisma dienas”, lekcijas par budismu un fotoizstādi „Galerijā Rīga”.

Reliģiskā organizācija „JAUNATNE AR MISIJU - RĪGA” organizēja seminārus par cilvēku tirdzniecību, kura ietvaros bija rīkotas tikšanās ar skolēniem. Sociālās aprūpes pansijā „Anruma” reliģiskā organizācija „ĀDAŽU EVAŅĢĒLISKĀ JĒZUS KRISTUS DRAUDZE” organizēja evaņģelizācijas pasākumu. Reliģiskā organizācija „SIGULDAS BRĪVĀ EVAŅĢĒLISKĀ DRAUDZE” sociālās aprūpes centrā „Allaži” organizēja dievkalpojumus.

Reliģiskā organizācija „JAUNATNE AR MISIJU” Vārmes rehabilitācijas centrā (Kuldīgas novads) organizēja pasākumu „Bibliskās padomdošanas kalpošana”, Smiltenes kultūras namā tika organizēti pasākumi jauniešiem, bērniem un cilvēkiem ar kustību traucējumiem. Papildus tika organizētas sporta programmas jauniešiem, programmas bērniem un citi pasākumi bērnu un jauniešu nodarbināšanai Rēzeknes novadā un pilsētā, Kuldīgas novadā un Kuldīgā, Madonas pilsētā un novadā, Talsu novadā, Apes novadā, Liepājā, Cesvainē, Aizputē un Aucē.

Reliģiskā organizācija „EVAŅĢĒLISKO KRISTIEŠU DRAUDZE „ZILAIS KRUSTS”” rīkoja evaņģelizācijas koncertus Liepājas, Ogres un Saldus baznīcās, kā arī veco ļaužu un invalīdu pansionātā Saldus novadā.

Reliģiskā organizācija „KRISTĪGĀ DRAUDZE LATVIJĀ” rīkoja Bībeles stundas Ķeipenē, Ogres novadā un Aizkraukles pagastā. Rīgas Mežciema pansionātā, pamatskolā „Rīdze”, Cesvaines pilsētā un Zaļenieku kultūras namā reliģiskā organizācija „PIRMĀ EVŅĢĒLISKĀ JĒZUS DRAUDZE” organizēja garīgās mūzikas koncertus. Reliģiskā organizācija „EVAŅĢĒLISKĀ JĒZUS DRAUDZE” Kalnciemā organizēja sieviešu nometni „Debesu Tēva meitiņa”.

Reliģiskā organizācija „LUDZAS EBREJU DRAUDZE” Ludzā rīkoja otrā pasaules karā kritušo ebreju piemiņas dienu. Reliģiskā draudze „RĪGAS UN LATVIJAS EBREJU RELIĢISKĀ DRAUDZE „ŠAMIR”” rīkoja trešo ebreju kultūras festivālu. Reliģiskā organizācija „HABAD – ĻUBAVIČ DRAUDZE” Kronvalda parkā un pie tirdzniecības centra „Rīga plaza” organizēja ebreju svētkus Hanuka. Savukārt reliģiskā organizācija „DAUGAVPILS EBREJU RELIĢISKĀ DRAUDZE” katru trešdienu kafejnīcā organizē brokastis.

Reliģiskās organizācijas „AIZPUTES AUTONOMĀ EVAŅĢĒLISKI LUTERISKĀ DRAUDZE”, „CĪRAVAS AUTONOMĀ EVAŅĢĒLISKI LUTERISKĀ DRAUDZE”, „VALTAIĶU AUTONOMĀ EVAŅĢĒLISKI LUTERISKĀ DRAUDZE” un „SNĒPELES AUTONOMĀ EVAŅĢĒLISKI LUTERISKĀ DRAUDZE” piedalījās Aizputes novada un Kuldīgas novada kapu svētkos.

Reliģiskā organizācija „PESTĪŠANAS ARMIJA” organizēja brīvdabas dievkalpojumus Rīgā Vērmanes dārzā un Daugavpilī. Minētās reliģiskās organizācijas pārstāvji apmeklē Jelgavas cietumu, Jēkabpils cietumu, Rīgas Brasas cietumu un Daugavpils cietumu.

**2.8. Reliģisko organizāciju kapelāni**

Saskaņā ar Ministru kabineta 2009.gada 18. augusta noteikumos Nr.930 „Kārtība, kādā reliģiskās organizācijas iesniedz pārskatu par savu darbību” noteiktajām prasībām, reliģiskajām savienībām (baznīcām) un diecēzēm pārskatos jānorāda to kapelāni. Latvijas Apvienotā Metodistu Baznīca, Latvijas Baptistu draudžu Savienība, Latvijas evaņģēliski luteriskā Baznīca, Latvijas Pareizticīgo Baznīca, Latvijas Vecticībnieku Pomoras Baznīca un Septītās Dienas Adventistu Latvijas draudžu savienība, iesniedzot pārskatu, ziņas par reliģiskās savienības (baznīcas) kapelāniem sniedz saskaņā ar Ministru kabineta 2008. gada 19. maija noteikumiem Nr. 341 „Reliģiskās savienības (baznīcas) garīdznieku saraksta iesniegšanas un aktualizācijas kārtība”. Reliģiskās organizācijas ir norādījušas šādu kapelānu skaitu:

|  |  |
| --- | --- |
| **Konfesija** | **Skaits** |
| Luterāņi | 14 |
| Baptisti | 8 |
| Vecticībnieki | 1 |
| Septītās Dienas Adventisti | 3 |
| Vasarsvētki | 9 |

**2.9. Pret reliģisko organizāciju vērstie pasākumi**

Reliģiskās organizācijas savos gada pārskatos nemin nevienu ierobežojumu, kurš būtu vērsts pret reliģiskās organizācijas publisko darbību valsts vai pašvaldības teritorijā, kā arī neuzskaita pret reliģisko darbību vērstos ierobežojumus pārskata gadā.

\* - tabulā atspoguļotais skaitlis nevar tikt uzskatīts par oficiālu.

\*\* - reliģiskā savienība (baznīca) „LATVIJAS VECTICĪBNIEKU POMORAS BAZNĪCA” savā pārskatā par darbību 2011. gadā norāda draudžu locekļu skaitu 2373, savukārt personu skaits, kuras apmeklē dievkalpojumus ir 34 517.

\*\* - tabulā ir atspoguļots reliģisko organizāciju (draudžu) un to iestāžu reģistrā esošo draudžu skaits 2011. gada 1. janvārī.

Pielikumā: Reliģisko savienību (baznīcu), diecēžu pārskatu par darbību 2011. gadā apkopojums (Pielikums Nr. 1) uz 1lp.;

Reliģisko organizāciju pārskatu par darbību 2011. gadā apkopojums (Pielikums Nr.2) uz 1lp.